আব্দুল হামিদ খান (জেনারেল)

আব্দুল হামিদ খান পাকিস্তান সেনাবাহিনীর একজন জেনারেল ছিলেন এবং তিনি ১৯৭১ সালের বাংলাদেশের মুক্তিযুদ্ধ ও পাকিস্তান-ভারত যুদ্ধ সময়কালের পাকিস্তান সেনাবাহিনীর চিফ অফ স্টাফ (সিওএস) হিসেবে দায়িত্ব পালন করেন।Riza, Maj Gen Shaukat. (1990). The Pakistan Army 1966-71. Rawalpindi: Services Book Club 1990.
 প্রাথমিক সেনা জীবন 
হামিদের জন্ম ১৯১৭ সালের ২৯ এপ্রিল।The Half Yearly Indian Army List April 1946 তিনি ইন্ডিয়ান মিলিটারি একাডেমি, দেহরাদুন-এ অধ্যয়ন করে ১৯৩৯ সালের ১৫ জুলাই ব্রিটিশ ভারতীয় সেনাবাহিনীর সমারসেট লাইট ইনফ্যান্ট্রি রেজিমেন্টে অস্থায়ীভাবে কমিশনপ্রাপ্ত হন, ১১ আগস্ট ১৯৩৯ তারিখ থেকে তার কাজকর্ম শুরু হয়, তাকে স্থায়ী কমিশন দেওয়া হয়েছিলো ১৭ দিন পর অর্থাৎ ২৮ তারিখে।July 1940 Indian Army List ১৯৪০ সালের ২৮ নভেম্বর তিনি লেফটেন্যান্ট এবং পরের মাসের ২৩ তারিখে তিনি অস্থায়ী ক্যাপ্টেন পদে পদোন্নতি পান।The Half Yearly Indian Army List April 1946 তাকে ১০ম বেলুচ রেজিমেন্টে (বর্তমানে বৃহৎ বেলুচ রেজিমেন্ট) বদলি করা হয় ১৯৪২ সালের অক্টোবরে, তিনি ওটির ৩য় ব্যাটেলিয়নে নিয়োগ পেয়েছিলেন।October 1942 Indian Army List Most Secret edition

১৯৪৪ সালের ফেব্রুয়ারি মাসের ৩ তারিখ তাকে স্থায়ী ক্যাপ্টেন এবং অস্থায়ী মেজর পদে উঠানো হয়। ১৯৪৫ সালের ১৫ আগস্ট থেকে ১৮ অক্টোবর পর্যন্ত তিনি ভারপ্রাপ্ত লেফটেন্যান্ট কর্নেল ছিলেন। তিনি এরই মধ্যে স্টাফ কলেজ কোর্স সম্পন্ন করে ফেলেছিলেন।The Half Yearly Indian Army List April 1946

১৯৪৭ সালের ১৪ আগস্ট পাকিস্তানের স্বাধীনতা দিবসে হামিদ পাকিস্তান সেনাবাহিনীর কর্মকর্তা হিসেবে পরিচিতি পেয়ে যান। তিনি স্থায়ী লেফটেন্যান্ট কর্নেল হিসেবে বেলুচ রেজিমেন্টের ষষ্ঠ ব্যাটেলিয়নের অধিনায়ক হিসেবে নিয়োগ পান এবং ১৯৪৮ এর এপ্রিল থেকে নভেম্বর পর্যন্ত এ পদে বহাল থাকেন। তারপর তাকে বেলুচ রেজিমেন্টের ৩য় ব্যাটেলিয়নের অধিনায়ক হিসেবে বদলি করা হয় যেটাতে তিনি ১৯৪৮ এর নভেম্বর মাস থেকে ১৯৪৯ সালের ডিসেম্বর মাস পর্যন্ত ছিলেন।Riza, Maj Gen Shaukat. The Pakistan Army 1947-49 Rawalpindi: Services Book Club 1989

 ১৯৬৫ সালের যুদ্ধে হামিদ 
১৯৬৫ সালের পাকিস্তান-ভারত যুদ্ধ চলাকালীন হামিদ মেজর জেনারেল পদে ১১ পদাতিক ডিভিশনের অধিনায়ক ছিলেন, যেটি ছিলো কসুর নামক এলাকায়। এই ডিভিশনের সাথে মিলে জেনারেল সরফরাজের নেতৃত্বাধীন ১০ম পদাতিক ডিভিশন যুদ্ধ করছিলো, ডিভিশন দুটো মিলে ভারতকে কড়া জবাব দিয়েছিলো। জেনারেল হামিদ ভারতের পাঞ্জাবে বড় ধরনের সামরিক অভিযান করে ব্যাপক ক্ষয়-ক্ষতি চালিয়েছিলেন।Riza, Maj Gen Shaukat. (1984). The Pakistan Army: War 1965. Rawalpindi: Services Book Club 1990.Ravi Rikhye. "The Battle of Assal Uttar: Pakistan and India 1965"  Pakistan Orbat, February 24, 2002

 ইয়াহিয়া সরকারের অধীনে 
১৯৬৫ সালের যুদ্ধের পরে হামিদ লেফটেন্যান্ট জেনারেল পদে পদোন্নতি পেয়ে ১ কোরের অধিনায়ক নিযুক্ত হন যেটি তখন খরিয়ানতে অবস্থিত ছিলো।"Changes in the Army High Command"  ''British High Commission", 5 May 1966 ১৯৬৯ সালের ২৫ মার্চ সারা দেশে জেনারেল ইয়াহিয়া কর্তৃক মার্শাল ল জারি হলে হামিদ পূর্ণ জেনারেল পদে পদোন্নতি পান এবং পাকিস্তান সেনাবাহিনীর চিফ অফ স্টাফ (সিওএস) দায়িত্বে নিয়োজিত হন, এছাড়াও তাকে উপ প্রধান সামরিক আইন প্রশাসক হিসেবে নিয়োগ দেন ইয়াহিয়া।Pakistan : Martial Law "Who's Who"  The American Papers - Secret and Confidential India.Pakistan.Bangladesh Documents 1965-1973, March 26, 1969 জেনারেল হামিদ ঐ বছরে পাকিস্তান স্বরাষ্ট্রমন্ত্রীর দায়িত্বে কয়েক মাস ছিলেন।

 তথ্যসূত্র 

বিষয়শ্রেণী:পাকিস্তানি জেনারেল
বিষয়শ্রেণী:ভারতীয় সামরিক একাডেমী প্রাক্তন শিক্ষার্থী
বিষয়শ্রেণী:ভারত-পাকিস্তান যুদ্ধ ১৯৭১ এর জেনারেল
বিষয়শ্রেণী:ব্রিটিশ ভারতীয় সেনা কর্মকর্তা
বিষয়শ্রেণী:১৯১৭-এ জন্ম
বিষয়শ্রেণী:১৯৮৪-এ মৃত্যু